**BROȘURA Nr. 13 - ASISTENȚA JURIDICĂ ÎN MATERIE CIVILĂ PENTRU RECLAMAȚII DE VIOL ȘI ANUMITE CAZURI DE ABUZ SEXUAL**

Termenul de **„reclamant”** din prezenta broșură se referă la o persoană care a depus o reclamație către agenții Garda cu privire la viol și / sau abuz sexual și în legătură cu care a fost începută urmărirea penală împotriva presupusei persoane responsabile.

**Serviciile prestate**

Consiliul de Asistență Juridică furnizează **consiliere juridică** și **asistență juridică**, respectiv reprezentare în instanțe cu privire la reclamațiile din anumite cazuri de abuz sexual.

Sunt disponibile **două** servicii diferite și fiecare dintre ele este tratat pe rând în prezenta broșură..

**1. Serviciul de consiliere juridică**

Un reclamant dintr-o urmărire penală pentru anumite abuzuri sexuale, care dorește să solicite consiliere cu privire la această chestiune, are la dispoziție consilierea juridică. O persoană care caută **să se folosească de** acest serviciu **nu**trebuie supusă unui test privind mijloacele financiare sau să achite a contribuție către Consiliu pentru acest serviciu.

**2. Serviciul de asistență juridică**

Un reclamant în anumite cazuri de abuzuri sexuale are la dispoziție asistența juridică, în care istoricul sexual precedent al reclamantului este adus în discuție de către o persoană acuzată de una sau mai multe dintre următoarele infracțiuni:

* infracțiune de viol;
* abuz sexual grav;
* complicitate la, consilierea și cauzarea abuzurilor sexuale grave;
* complicitate la, consilierea sau cauzarea abuzurilor sexuale grave;
* Instigarea la abuz sexual grav; sau
* conspirație la comiterea oricăreia dintre infracțiunile de mai sus.

O persoană care caută să se folosească de acest serviciu nu trebuie supusă unui test privind mijloacele financiare sau să achite o contribuție.

**Furnizarea juristului / avocatului pledant**

Un jurist și, dacă este necesar, un avocat pledant vor fi numiți de Consiliu pentru a presta servicii în fiecare caz în parte.

**Informații generale despre ambele servicii**

**Servicii esențiale**

Acestea sunt servicii esențiale și valoroase pentru reclamațiile de viol și anumite cazuri de abuz sexual. Consiliul recomandă ca reclamanții să solicite servicii juridice **cât mai rapid** posibil.

Consiliul va încerca să desemneze un jurist și / sau un avocat pledant cu prima ocazie disponibilă, iar solicitanții **nu** vor fi plasați pe o listă de așteptare.

**Modalitatea de solicitare**

O persoană care își dorește servicii juridice le poate solicita la oricare dintre centrele de avocatură ale Consiliului.

Detaliile despre centrele de avocatură ale Consiliului sunt disponibile pe www.legalaidboard.ie sau contactând:

Sediul central: Consiliul de asistență juridică, Quay Street, Cahirciveen, Co. Kerry, V23 RD36.

**Număr local:** 1890 615 2000

**Telefon**: (066) 947 1000

**Fax:** (066) 947 1035

**Site web**: www.legalaidboard.ie